Nochdem ich denn de ganz Nommitag gschlofe han bin ich denn um di sechsi ume richtig fitt worde hund han mich so fescht gege mini Beathmig gwehrt dass d Ärzt und Pflegerin beschlosse hend d Beathmig z stoppe. Nochdem s mir s Beathmigsschlüchli us de Nase zoge hend isch mir gar nümm guet gange. Ich han gmeint ich versticki, han nu no gröchlet und komisch ghueschtet. Mis Mami het mir grüefft "schnufe, schnufe" aber es isch  eifach nöd richtig gange. Denn hend s mis Mami wieder use gschickt. Zum glück isch denn e liebi Mueter vo mim Bettnochbor use sie go tröschte. Noch eme fascht 2 Stündige kampf mit de Luft hend mir de Ärzt mit em C-Pap chönne helfe. Das isch so e Atemmaske wo echli Druck uf mini Lunge git. Dämit han ich mich denn langsam beruhigt und bin den glie igschlofe.